I Hjørring arbejder lokale ildsjæle på at sy et tapet over byens historie siden slutningen af 1100-tallet. Tapetet skal være 42 meter langt og med nål og tråd vise, hvordan Hjørring har udviklet sig som købstad. - Meningen er at fortælle en historie, som ikke bare forsvinder uden videre, siger tegner Poul Andersen til TV2 Nord. Poul Andersen har tegnet den cirka 900 år lange historie og inspirationen kommer fra en af verdenshistoriens mest berømter kilder. Bayeuxtapetet i Frankrig, der beskriver slaget ved Hastings i 1066. - Det er imponerende, at noget, der er så gammelt kan blive ved med at fortælle den samme historie. Det er vi inspireret af, forklare Poul Andersen, der har tegnet historien, der bliver syet efter. Det er frivillige, lokale sypiger der står for de mange sting. Indtil nu er der syet 21 meter på fem år, og projektet er halvvejs. - Det har været en kæmpe oplevelse indtil nu, og det var været rigtig spændende at lære om byens historie, siger sypige Anne Hansen til TV2 Nord. Hjørringtapetet kommer til at slutte i 2017 med åbningen af byens nye teater. De regner med, at det er færdigt i 2021.

Opsummering:
Hjørringtapetet er nu halv færdigt.